[{"text_idx": "#000006", "text": "Cafodd ymdrechion ei fyfyrwyr newydd sbon eu cydnabod gan Grw\u0302p Colegau NPTC wrth iddo gyflwyno nifer o fwrsariaethau hael mewn seremoni a gynhaliwyd yng Ngholeg Castell-nedd."}, {"text_idx": "#000009", "text": "Dyfernir ysgoloriaethau hefyd i helpu myfyrwyr sydd a\u0302 gallu chwaraeon neu allu creadigol eithriadol i ddatblygu eu talentau i\u2019w potensial mwyaf, ar yr un pryd a\u0302 llwyddo yn eu hastudiaethau academaidd. Cafodd y derbynwyr eleni eu hymuno gan Lysgenhadon newydd y coleg, mathemategwyr ifanc a\u2019r rhai sy\u2019n egin beirianwyr a oedd hefyd yn derbyn bwrsariaeth yn y seremoni."}, {"text_idx": "#000010", "text": "Ymunodd rhieni, staff y coleg, a nifer o benaethiaid o ysgolion bwydo lleol a\u0302\u2019r myfyrwyr ac roeddent yn awyddus i weld gwaith caled eu cyn disgyblion yn cael eu gwobrwyo. Roedd hyn yn cynnwys Pennaeth Blwyddyn 11 Ysgol Gyfun Dw\u0302r-y-felin, Keith Williams a dywedodd:"}, {"text_idx": "#000011", "text": "\u2018Rwy\u2019n hynod o falch bod ein cyn disgyblion i gyd yn cael eu cydnabod yma heddiw. Roeddent yn grw\u0302p blwyddyn eithriadol ac roeddent yn gweithio\u2019n aruthrol o galed i gyflawni eu canlyniadau TGAU rhagorol. \u2018"}, {"text_idx": "#000013", "text": "Roedd is-bennaeth Gwasanaethau Academaidd Grw\u0302p Colegau NPTC, Judith Williams, wrth law i roi\u2019r bwrsariaethau i\u2019r myfyrwyr a dywedodd fod yr arian wedi helpu myfyrwyr blaenorol a oedd wedi camu ymlaen i lefel gradd a thu hwnt."}, {"text_idx": "#000014", "text": "Dywedodd Judith: \u201cY myfyrwyr sy\u2019n cael bwrsariaethau heddiw yw\u2019r gorau o\u2019r goreuon. Rydym yn falch iawn o\u2019u gwobrwyo am eu llwyddiannau eithriadol. Mae rhai o\u2019n henillwyr blaenorol wedi mynd ymlaen i astudio yn rhai o\u2019r prifysgolion gorau yn y wlad.\u2019"}, {"text_idx": "#000015", "text": "Eleni, derbyniodd tua 70 o bobl ifanc o Grw\u0302p Colegau NPTC wobrau a dymunwn longyfarchiadau i\u2019r canlynol:"}]